ประกาศคณะกรรมการกิจการโทรคมนาคมแห่งชาติประกาศคณะกรรมการกิจการโทรคมนาคมแห่งชาติเรื่องหลักเกณฑ์และวิธีการเกี่ยวกับการใช้สิทธิในการปักหรือตั้งเสาหรือเดินสาย วางท่อหรือติดตั้งอุปกรณ์ประกอบใดในการให้บริการโทรคมนาคม โดยที่เห็นเป็นการสมควรกำหนดหลักเกณฑ์และวิธีการเกี่ยวกับการใช้สิทธิในการปักหรือตั้งเสาหรือเดินสาย วางท่อหรือติดตั้งอุปกรณ์ประกอบใดในการให้บริการโทรคมนาคมของผู้ได้รับใบอนุญาตประกอบกิจการโทรคมนาคมให้เป็นไปด้วยความเรียบร้อยโดยอิงอยู่บนพื้นฐานการส่งเสริมการบริการโทรคมนาคมโดยทั่วถึงสนับสนุนให้เกิดการแข่งขันโดยเสรีอย่างเป็นธรรมการใช้ทรัพยากรอย่างคุ้มค่าและไม่ก่อให้เกิดการลงทุนซ้ำซ้อนรวมถึงการใช้สิ่งอำนวยความสะดวกทางด้านโทรคมนาคมที่มิได้มีความหมายให้บริการโทรคมนาคมต่อสาธารณะการคุ้มครองและกำหนดสิทธิในการประกอบกิจการโทรคมนาคมและเพื่อเป็นการคุ้มครองสุขอนามัย ความปลอดภัยและประโยชน์สาธารณะโดยรวมอาศัยอำนาจตามความในมาตรา๕๐ และมาตรา ๕๑ (๑๒)แห่งพระราชบัญญัติองค์กรจัดสรรคลื่นความถี่และกำกับกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๔๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๕ มาตรา ๓๖ มาตรา ๔๓ มาตรา ๔๕ มาตรา ๔๖ มาตรา ๔๗ มาตรา๖๑ และมาตรา ๖๔ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๖ ประกอบ มาตรา๓๙ มาตรา ๔๐ มาตรา ๔๑ มาตรา ๔๒ มาตรา ๔๓ และมาตรา ๔๔ แห่งพระราชบัญญัติการประกอบกิจการโทรคมนาคมพ.ศ. ๒๕๔๔อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๕ มาตรา ๓๖ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการโทรคมนาคมแห่งชาติจึงกำหนดหลักเกณฑ์และวิธีการเกี่ยวกับการใช้สิทธิในการปักหรือตั้งเสาหรือเดินสาย วางท่อ หรือติดตั้งอุปกรณ์ประกอบใดในการให้บริการโทรคมนาคมไว้ดังต่อไปนี้ข้อ ๑[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ในประกาศนี้คณะกรรมการ หมายความว่าคณะกรรมการกิจการโทรคมนาคมแห่งชาติคณะกรรมการพิจารณาสิทธิแห่งทาง หมายความว่าคณะกรรมการซึ่งได้รับการแต่งตั้งโดยคณะกรรมการกิจการโทรคมนาคมแห่งชาติให้ทำหน้าที่พิจารณาแผนผังแสดงรายละเอียดของลักษณะทิศทางและแนวเขตคำร้องขอ กำหนดอัตราค่าตอบแทนและค่าเสียหายในการปักหรือตั้งเสา หรือเดินสาย วางท่อหรือการติดตั้งอุปกรณ์ประกอบใดในการให้บริการโทรคมนาคมตามประกาศนี้เลขาธิการ หมายความว่าเลขาธิการคณะกรรมการกิจการโทรคมนาคมแห่งชาติสำนักงาน หมายความว่าสำนักงานคณะกรรมการกิจการโทรคมนาคมแห่งชาติผู้รับใบอนุญาต หมายความว่าผู้ที่ได้รับใบอนุญาตประกอบกิจการโทรคมนาคมจากคณะกรรมการกิจการโทรคมนาคมแห่งชาติตามพระราชบัญญัติการประกอบกิจการโทรคมนาคม พ.ศ. ๒๕๔๔หน่วยงานของรัฐ หมายความว่า กระทรวง ทบวง กรมหรือส่วนราชการที่เรียกชื่อเป็นอย่างอื่นและมีฐานะเป็นกรม ราชการส่วนภูมิภาคราชการส่วนท้องถิ่น และรัฐวิสาหกิจและให้หมายรวมถึงหน่วยงานของรัฐอื่นที่มีกฎหมายกำหนดให้เป็นหน่วยงานของรัฐผู้ให้บริการสาธารณูปโภค หมายความว่าผู้ให้บริการสาธารณูปโภคตามพระราชบัญญัติอื่น ๆ ที่เกี่ยวข้องสาย หมายความว่า สายนำสัญญาณโทรคมนาคมตัวนำทองแดง (Copper) หรือตัวนำเส้นใยแสง (Optical Fiber) หรือสายอื่นใดที่ใช้ในกิจการโทรคมนาคมอุปกรณ์ หมายความว่า อุปกรณ์ประกอบใดที่ต้องติดตั้งตามเสา ท่อ หรือสิ่งก่อสร้างใดหรือในที่ดิน เพื่อใช้ในกิจการโทรคมนาคมทั้งนี้ ไม่รวมถึงอุปกรณ์ของผู้ใช้บริการ (CPE-Customer Premises Equipment)ข้อ ๓การนำเสนอเอกสารต่อคณะกรรมการผู้รับใบอนุญาตที่มีเหตุและความจำเป็นต้องใช้สิทธิในการปักหรือตั้งเสาหรือเดินสาย วางท่อ หรือติดตั้งอุปกรณ์ประกอบใด จะต้องจัดทำแผนผังตำแหน่งการติดตั้งลักษณะทิศทาง และแนวเขตในการปักหรือตั้งเสา เดินสาย วางท่อและติดตั้งอุปกรณ์ประกอบใดเสนอต่อคณะกรรมการพิจารณาเพื่อให้ความเห็นชอบก่อนดำเนินการพร้อมด้วยเอกสาร ดังนี้(๑)คำชี้แจงถึงเหตุผลและความจำเป็น(๒)ชนิดของอุปกรณ์ที่จะติดตั้ง(๓)วิเคราะห์ผลกระทบ เฉพาะในเรื่องที่เกี่ยวข้อง ดังต่อไปนี้-ด้านสิ่งแวดล้อม-ด้านสุขอนามัย-ด้านทัศนียภาพ-ด้านความมั่นคงของรัฐ(๔)แนวทางการแก้ไขหรือบรรเทาความเสียหาย ที่เกิดจากการวิเคราะห์ ผลกระทบตาม (๓)การวิเคราะห์ผลกระทบผู้รับใบอนุญาตสามารถวิเคราะห์เฉพาะในเรื่องที่อาจก่อให้เกิดผลกระทบต่อสาธารณะอาจไม่ต้องวิเคราะห์ตามที่ระบุข้างต้นทั้งหมดก็ได้หรือตามที่กำหนดไว้ในแนวทางปฏิบัติของคณะกรรมการทั้งนี้ให้บันทึกรายละเอียดข้อมูลข้างต้นลงในแผ่นบันทึกข้อมูลซีดีหรือดีวีดี (ซีดี : Compact Disc (CD) หรือ ดีวีดี : Digital Versatile Disc (DVD)) จำนวนหนึ่งชุดคณะกรรมการจะพิจารณาให้ความเห็นชอบภายในหกสิบวันหลังจากได้รับเอกสารครบถ้วนจากผู้รับใบอนุญาตที่ประสงค์ขอใช้สิทธิตามประกาศฉบับนี้หากมีเหตุจำเป็นคณะกรรมการอาจขยายระยะเวลาการพิจารณาออกไปก็ได้ข้อ ๔หน้าที่ของคณะกรรมการ๔.๑คณะกรรมการจะพิจารณาให้ความเห็นชอบในการปักหรือตั้งเสา เดินสาย วางท่อและติดตั้งอุปกรณ์ประกอบใดของผู้รับใบอนุญาต บนหลักการพื้นฐาน ดังนี้(๑)ไม่เลือกปฏิบัติ เสมอภาค และโปร่งใส(๒)ไม่ลงทุนซ้ำซ้อน(๓)ไม่กระทบต่อความมั่นคงของรัฐ(๔)จะต้องไม่ลดประโยชน์ในการใช้ที่ดินของเจ้าของหรือผู้ครอบครองกรรมสิทธิ์ในที่ดินนั้นลงจนเกินสมควร(๕)ไม่ก่อให้เกิดความเสียหายต่อสภาพแวดล้อม ทรัพยากรธรรมชาติหรืออาจก่อให้เกิดความเสียหายต่อสุขภาพอนามัย ความปลอดภัยต่อชีวิตและทรัพย์สินหรือมีผลกระทบในทางลบต่อประโยชน์สาธารณะ(๖)สอดคล้องกับกฎหมายอื่นที่เกี่ยวข้อง(๗)สอดคล้องกับประกาศ ระเบียบ หรือคำวินิจฉัยที่ออกโดยคณะกรรมการ๔.๒คณะกรรมการมีนโยบายส่งเสริมการลงทุนและการใช้งานโครงสร้างพื้นฐานโทรคมนาคมร่วมกันซึ่งรวมถึง(๑)การใช้เสาอากาศ (Tower) สถานที่ (Site) สายอากาศ (Antenna) แหล่งจ่ายไฟ (Power supply)และสิ่งอำนวยความสะดวก (Facilities) อื่น ๆ(๒)การใช้พื้นที่ใดที่เป็นเขตที่มีกฎหมายกำหนดไว้เพื่อสงวนและคุ้มครองทรัพยากรธรรมชาติและสิ่งแวดล้อมเช่น เขตอุทยานแห่งชาติ เขตรักษาพันธุ์สัตว์ป่า เขตสงวนเพื่อการท่องเที่ยวเขตโบราณสถาน เขตป่าไม้ เป็นต้น(๓)การใช้พื้นที่ที่มีประชากรหนาแน่นหรือแออัดคณะกรรมการอาจกำหนดมาตรการในการส่งเสริมการลงทุนในโครงสร้างพื้นฐานโทรคมนาคมร่วมกันหรืออาจประกาศหลักเกณฑ์การใช้งานโครงสร้างพื้นฐานโทรคมนาคมร่วมกันต่อไปก็ได้ข้อ ๕ขั้นตอนการดำเนินการ๕.๑ภายใต้บังคับแห่งมาตรา ๓๙ และมาตรา ๔๑ แห่งพระราชบัญญัติการประกอบกิจการโทรคมนาคมพ.ศ. ๒๕๔๔ผู้รับใบอนุญาตมีสิทธิและหน้าที่ดำเนินการต่อผู้เป็นเจ้าของที่ดินหรือทรัพย์สินดังนี้ก.ผู้รับใบอนุญาตรายอื่นการเดินสายหรือติดตั้งอุปกรณ์ประกอบใดในการให้บริการโทรคมนาคมที่ต้องกระทำบนหรือตามเสา ท่อหรือสิ่งก่อสร้างใดที่ใช้งานในลักษณะทำนองเดียวกันของผู้รับใบอนุญาตรายอื่นให้ผู้รับใบอนุญาตและผู้รับใบอนุญาตรายอื่นที่เป็นเจ้าของหรือครอบครองสิทธิทำความตกลงร่วมกันโดยผู้รับใบอนุญาตรายอื่นจะปฏิเสธมิได้ แต่อาจเรียกค่าใช้ประโยชน์ได้เท่าที่จำเป็นแต่ผู้รับใบอนุญาตรายอื่นอาจปฏิเสธได้ในกรณีที่ความจุไม่เพียงพอ(Lack Capacity) มาตรฐานความปลอดภัยความน่าเชื่อถือของระบบ และเหตุผลทางวิศวกรรมหรือกรณีอื่นใดตามที่คณะกรรมการประกาศกำหนดโดยผู้ที่ทำการปฏิเสธต้องแสดงเหตุผลและเอกสารประกอบอย่างละเอียดและชัดเจน และข้อตกลงดังกล่าวต้องธำรงไว้ซึ่งความเสมอภาคเป็นธรรม ไม่เลือกปฏิบัติ ทั้งนี้คณะกรรมการอาจกำหนดให้มีข้อตกลงกลางระหว่างผู้ประกอบกิจการโทรคมนาคมในการใช้โครงสร้างพื้นฐานร่วมกันก็ได้ข.หน่วยงานของรัฐหรือผู้ให้บริการสาธารณูปโภค(๑)การเดินสาย หรือติดตั้งอุปกรณ์ประกอบใดในการให้บริการโทรคมนาคมที่ต้องกระทำบนหรือตามเสา ท่อหรือสิ่งก่อสร้างใดที่ใช้งานในลักษณะทำนองเดียวกันของหน่วยงานของรัฐหรือผู้ให้บริการสาธารณูปโภค โดยหน่วยงานของรัฐจะปฏิเสธมิได้แต่อาจเรียกค่าใช้ประโยชน์ได้เท่าที่จำเป็น แต่หน่วยงานของรัฐหรือผู้ให้บริการสาธารณูปโภคอาจปฏิเสธได้ในกรณีที่ความจุไม่เพียงพอ(Lack Capacity) มาตรฐานความปลอดภัยความน่าเชื่อถือของระบบ และเหตุผลทางวิศวกรรมหรือกรณีอื่นใดตามที่คณะกรรมการประกาศกำหนดโดยผู้ที่ทำการปฏิเสธต้องแสดงเหตุผลและเอกสารประกอบอย่างละเอียดและชัดเจน ทั้งนี้หากหน่วยงานของรัฐมีหลักเกณฑ์และเงื่อนไขสำหรับผู้ที่ประสงค์ขอใช้สิทธิดังกล่าวให้ผู้รับใบอนุญาตดำเนินการตามหลักเกณฑ์และเงื่อนไขที่หน่วยงานของรัฐนั้นกำหนด(๒)การปักหรือตั้งเสา หรือเดินสาย วางท่อหรือติดตั้งอุปกรณ์ประกอบใดในการให้บริการโทรคมนาคมในที่ดินอันเป็นสาธารณสมบัติของแผ่นดินให้ผู้รับใบอนุญาตแจ้งให้ผู้ดูแลรักษาที่ดินทราบล่วงหน้าไม่น้อยกว่าสามสิบวันทั้งนี้หากหน่วยงานของรัฐมีหลักเกณฑ์และเงื่อนไขสำหรับผู้ที่ประสงค์ขอใช้สิทธิดังกล่าวให้ผู้รับใบอนุญาตดำเนินการตามหลักเกณฑ์และเงื่อนไขที่หน่วยงานของรัฐนั้นกำหนด(๓)การขึงสายผ่านไปเหนือหรือข้ามที่ดินหรือทรัพย์สินอันเป็นสาธารณสมบัติของแผ่นดินเมื่อได้แจ้งให้ผู้ดูแลรักษาที่ดินหรือทรัพย์สินทราบล่วงหน้าไม่น้อยกว่าสามสิบวันโดยไม่ต้องได้รับความยินยอมจากผู้ดูแลรักษาที่ดินหรือทรัพย์สินหากการดำเนินการดังกล่าวไม่เป็นเหตุทำให้กระทบกระเทือนการใช้ประโยชน์ในที่ดินหรือทรัพย์สินนั้นทั้งนี้หากหน่วยงานของรัฐมีหลักเกณฑ์และเงื่อนไขสำหรับผู้ที่ประสงค์ขอใช้สิทธิดังกล่าวให้ผู้รับใบอนุญาตดำเนินการตามหลักเกณฑ์และเงื่อนไขที่หน่วยงานของรัฐนั้นกำหนดทั้งนี้ผู้ดูแลรักษาที่ดินหรือทรัพย์สินสามารถแจ้งให้ผู้รับใบอนุญาตขึงสายผ่านไปเหนือหรือข้ามไปในบริเวณที่ไม่กระทบกระเทือนการใช้ประโยชน์ในที่ดินหรือทรัพย์สินได้แต่หากได้รับความกระทบกระเทือนหรือความเสียหายจากการดำเนินการของผู้รับใบอนุญาตแล้วผู้ดูแลรักษาที่ดินหรือทรัพย์สินสามารถใช้สิทธิเพื่อเรียกร้องค่าเสียหายได้(๔)เลขาธิการโดยความเห็นชอบของคณะกรรมการ อาจจัดทำข้อตกลงกับหน่วยงานของรัฐหรือผู้ให้บริการสาธารณูปโภค เพื่อให้เกิดความเสมอภาค เป็นธรรมไม่เลือกปฏิบัติในการใช้ประโยชน์ในที่ดินหรือทรัพย์สินเพื่อการให้บริการโทรคมนาคมเป็นไปด้วยความเรียบร้อยและยังประโยชน์สาธารณะค.บุคคลอื่น(๑)การปักหรือตั้งเสา หรือเดินสาย วางท่อหรือติดตั้งอุปกรณ์ประกอบใดในการให้บริการโทรคมนาคมในที่ดินของบุคคลอื่นโดยผู้รับใบอนุญาตต้องทำความตกลงกับเจ้าของหรือผู้ครอบครองที่ดินนั้นและข้อตกลงดังกล่าวต้องธำรงไว้ซึ่งความเสมอภาค เป็นธรรม และไม่เลือกปฏิบัติ(๒)การขึงสายผ่านไปเหนือหรือข้ามที่ดินหรือทรัพย์สินของบุคคลอื่นเมื่อได้แจ้งให้เจ้าของหรือผู้ครอบครองที่ดินหรือทรัพย์สินทราบล่วงหน้าไม่น้อยกว่าสามสิบวันโดยไม่ต้องได้รับความยินยอมจากเจ้าของหรือผู้ครอบครองที่ดินหรือทรัพย์สินหากการดำเนินการดังกล่าวไม่เป็นเหตุทำให้กระทบกระเทือนการใช้ประโยชน์ในที่ดินหรือทรัพย์สินนั้นทั้งนี้เจ้าของหรือผู้ครอบครองที่ดินหรือทรัพย์สินสามารถแจ้งให้ผู้รับใบอนุญาตขึงสายผ่านไปเหนือหรือข้ามไปในบริเวณที่ไม่กระทบกระเทือนการใช้ประโยชน์ในที่ดินหรือทรัพย์สินของตนเองได้และหากได้รับความเสียหายจากการดำเนินการของผู้รับใบอนุญาตแล้วเจ้าของหรือผู้ครอบครองที่ดินหรือทรัพย์สินมีสิทธิเรียกร้องค่าเสียหายจากผู้รับใบอนุญาตได้๕.๒เมื่อผู้รับใบอนุญาตได้ดำเนินการปักหรือตั้งเสา หรือเดินสาย วางท่อหรือติดตั้งอุปกรณ์ประกอบใดเสร็จเรียบร้อยแล้วให้แจ้งเป็นหนังสือแก่คณะกรรมการทราบภายในสามสิบวันนับแต่วันที่ได้ดำเนินการแล้วเสร็จ๕.๓หากผู้รับใบอนุญาตที่มีความประสงค์จะเปลี่ยนแปลงแบบหรือแผนผังการดำเนินงานให้ยื่นแบบหรือแผนผังการดำเนินงานแก่คณะกรรมการเพื่อพิจารณาให้ความเห็นชอบก่อนดำเนินการทั้งนี้หากคณะกรรมการพิจารณาแล้วมีความเห็นว่ามีการเปลี่ยนแปลงในสาระสำคัญอาจขอให้มีการวิเคราะห์ผลกระทบด้วยก็ได้ข้อ ๖ค่าตอบแทนการใช้ประโยชน์๖.๑ค่าตอบแทนในการใช้ประโยชน์ในที่ดินหรือทรัพย์สินเพื่อปักหรือตั้งเสา หรือเดินสายวางท่อ หรือติดตั้งอุปกรณ์ประกอบใดในการให้บริการโทรคมนาคม ให้เป็นไปตามหลักเกณฑ์ดังนี้ก.ผู้รับใบอนุญาตกับผู้รับใบอนุญาตรายอื่นหากผู้รับใบอนุญาตรายอื่นมีหลักเกณฑ์วิธีการ หรือเงื่อนไขที่เป็นไปตามระเบียบปฏิบัติของผู้รับใบอนุญาตรายอื่นที่ถูกกำหนดขึ้นเพื่อให้เป็นไปตามระเบียบประกาศของหน่วยงานราชการที่เกี่ยวข้อง หรือบทบัญญัติของกฎหมายอื่นที่เกี่ยวข้องให้ผู้รับใบอนุญาตดำเนินการตามหลักเกณฑ์ดังกล่าวหากยังไม่ได้กำหนดหลักเกณฑ์ขึ้นเป็นการเฉพาะให้ผู้รับใบอนุญาตและผู้รับใบอนุญาตรายอื่นทำความตกลงร่วมกันเพื่อดำเนินการและข้อตกลงดังกล่าวต้องธำรงไว้ซึ่งความเสมอภาค เป็นธรรม และไม่เลือกปฏิบัติข.ผู้รับใบอนุญาตกับหน่วยงานของรัฐ หรือผู้ให้บริการสาธารณูปโภคหากหน่วยงานของรัฐที่ดูแลรักษาที่ดินหรือทรัพย์สินได้กำหนดค่าตอบแทน หรือวิธีการจ่ายค่าตอบแทนในการใช้ที่ดินหรือทรัพย์สินไว้เป็นการเฉพาะแล้ว ให้เป็นไปตามหลักเกณฑ์และเงื่อนไขของหน่วยงานของรัฐนั้นกำหนดค.ผู้รับใบอนุญาตกับบุคคลอื่นให้เป็นไปตามหลักเกณฑ์วิธีการ และเงื่อนไข หรือข้อตกลงระหว่างผู้รับใบอนุญาตกับเจ้าของหรือผู้ครอบครองที่ดินหรือทรัพย์สิน ตกลงยอมรับร่วมกันและข้อตกลงดังกล่าวต้องธำรงไว้ซึ่งความเสมอภาค เป็นธรรม และไม่เลือกปฏิบัติ๖.๒ในกรณีที่ผู้ดูแลรักษาที่ดินหรือเจ้าของหรือผู้ครอบครองที่ดินหรือทรัพย์สินไม่ได้ยื่นคำร้องคัดค้านการขอเข้าใช้ประโยชน์ในที่ดินหรือทรัพย์สินตามระยะเวลาที่คณะกรรมการกำหนดให้ถือว่าผู้รับใบอนุญาตสามารถเข้าใช้ที่ดินหรือทรัพย์สินได้ตามสิทธิแห่งประกาศฉบับนี้และผู้รับใบอนุญาตดำเนินการจ่ายเงินค่าตอบแทนให้แก่ผู้ดูแลรักษาที่ดินหรือทรัพย์สินหรือเจ้าของหรือผู้ครอบครองที่ดินหรือทรัพย์สินตามจำนวนเงินที่ได้มีการยอมรับร่วมกัน๖.๓การกำหนดค่าตอบแทนการใช้ประโยชน์ในที่ดินหรือทรัพย์สินผู้รับใบอนุญาตจะให้สถาบันวิชาชีพหรือบริษัทที่ปรึกษาด้านการประเมินมูลค่าที่ดินหรือทรัพย์สินทำการศึกษาและกำหนดราคาค่าตอบแทนการใช้ประโยชน์ในที่ดินหรือทรัพย์สินดำเนินการก็ได้ข้อ ๗การร้องขอต่อคณะกรรมการ๗.๑หากผู้รับใบอนุญาตไม่สามารถดำเนินการตาม ๕.๑ หรือ ๖.๑เพราะเหตุที่ไม่ได้รับอนุญาตหรือมีการเรียกค่าใช้จ่าย ค่าตอบแทน หรือค่าเสียหายสูงเกินกว่าปกติในสภาพการใช้ประโยชน์ในที่ดินหรือทรัพย์สิน เพื่อการปักหรือตั้งเสาเดินสาย วางท่อ หรือติดตั้งอุปกรณ์ประกอบใดหรือการขึงสายผ่านไปเหนือหรือข้ามที่ดิน ผู้รับใบอนุญาตอาจร้องขอต่อคณะกรรมการเพื่อพิจารณาได้โดยส่งรายละเอียดและเหตุผลประกอบอย่างน้อย ดังนี้(๑)ปัญหาที่ไม่สามารถเจรจาตกลงกันได้(๒)แผนผังแสดงรายละเอียดของลักษณะทิศทาง และแนวเขตในการปักหรือตั้งเสา หรือเดินสายวางท่อ หรืออุปกรณ์ประกอบใด และข้อมูลที่เกี่ยวข้อง(๓)คำชี้แจง เหตุผล และความจำเป็นที่ต้องดำเนินการ(๔)การวิเคราะห์ผลกระทบที่อาจเกิดขึ้นจากการดำเนินการ และไม่ดำเนินการรวมทั้งความเสียหายที่เกิดขึ้นหากไม่ดำเนินการหรือดำเนินการตามที่ฝ่ายใดฝ่ายหนึ่งเรียกร้อง๗.๒คณะกรรมการจะพิจารณาผลกระทบที่อาจเกิดขึ้นของผู้รับใบอนุญาตผู้ดูแลรักษาที่ดินหรือทรัพย์สิน หรือเจ้าของหรือผู้ครอบครองที่ดินหรือทรัพย์สินและผลกระทบต่อประโยชน์สาธารณะโดยหากคณะกรรมการวินิจฉัยแล้วเห็นว่าการปักหรือตั้งเสา หรือเดินสาย วางท่อหรือติดตั้งอุปกรณ์ประกอบใดของผู้รับใบอนุญาต เป็นความจำเป็นซึ่งไม่อาจหลีกเลี่ยงได้และไม่ก่อให้เกิดความเสียหายอย่างเกินสมควรต่อการใช้ประโยชน์ในที่ดินหรือทรัพย์สินดังกล่าวคณะกรรมการจะแจ้งการใช้ที่ดินหรือทรัพย์สินเพื่อการปักหรือตั้งเสา หรือเดินสายวางท่อ หรือติดตั้งอุปกรณ์ประกอบใดตามที่ผู้รับใบอนุญาตร้องขอแก่ผู้ดูแลรักษา หรือเจ้าของหรือผู้ครอบครองที่ดินหรือทรัพย์สินทราบพร้อมเหตุผลและรายละเอียดการเข้าใช้ที่ดินหรือทรัพย์สิน กำหนดวัน เวลาและการที่จะกระทำรวมทั้งอัตราค่าตอบแทนการใช้ที่ดินหรือทรัพย์สิน ทั้งนี้คณะกรรมการจะแจ้งให้ทราบล่วงหน้าไม่น้อยกว่าสามสิบวัน๗.๓ในกรณีที่คณะกรรมการมีความจำเป็นต้องกำหนดค่าตอบแทนในการให้ดำเนินการเดินสายหรือติดตั้งอุปกรณ์ใดที่ต้องกระทำบน หรือตามเสา ท่อหรือสิ่งก่อสร้างใดที่ใช้งานในลักษณะทำนองเดียวกันของผู้รับใบอนุญาตรายอื่นหรือของหน่วยงานของรัฐอื่น หรือของผู้ให้บริการสาธารณูปโภคใด คณะกรรมการจะคิดค่าตอบแทนการใช้ประโยชน์ที่สะท้อนต้นทุนส่วนเพิ่มระยะยาว๗.๔ในกรณีที่คณะกรรมการมีความจำเป็นต้องกำหนดค่าตอบแทนการใช้ประโยชน์ในที่ดินเพื่อการปักหรือตั้งเสา หรือเดินสาย วางท่อและติดตั้งอุปกรณ์ประกอบใดเพื่อให้บริการโทรคมนาคมคณะกรรมการจะคิดค่าตอบแทนที่สะท้อนราคากลางของหน่วยราชการหรือราคาประเมินของกรมที่ดินณ เวลาที่ผู้รับใบอนุญาตประสงค์จะใช้ที่ดิน อาจปรับเพิ่มหรือลดลง (adjust) ได้โดยคำนึงถึงสภาพทางเศรษฐกิจ ทำเลที่ตั้งของที่ดิน ราคาที่ดินพื้นที่ใกล้เคียงและปัจจัยอื่น ๆ ที่อาจมีผลทำให้ราคาที่ดินเปลี่ยนแปลงไปเมื่อได้มีการใช้ที่ดินดังกล่าวแล้ว๗.๕หากคณะกรรมการพิจารณาแล้วเห็นว่า การเดินสายหรือติดตั้งอุปกรณ์ประกอบใดในการให้บริการโทรคมนาคมหรือการขึงสายผ่านไปเหนือหรือข้ามที่ดินไม่เป็นเหตุให้เกิดความเสียหายแก่ผู้รับใบอนุญาตรายอื่นหน่วยงานของรัฐหรือผู้ให้บริการสาธารณูปโภค หรือผู้ดูแลรักษาที่ดินหรือทรัพย์สินหรือเจ้าของหรือผู้ครอบครองที่ดินหรือทรัพย์สินนั้นให้คณะกรรมการแจ้งเป็นหนังสือให้ผู้รับใบอนุญาตและผู้รับใบอนุญาตรายอื่นหน่วยงานของรัฐหรือผู้ให้บริการสาธารณูปโภค หรือผู้ดูแลรักษาที่ดินหรือทรัพย์สินหรือเจ้าของหรือผู้ครอบครองที่ดินหรือทรัพย์สินทราบภายในสามสิบวันนับแต่วันที่ได้รับคำร้องขอพร้อมเหตุผล๗.๖หากคณะกรรมการพิจารณาแล้วเห็นว่าการเดินสายหรือติดตั้งอุปกรณ์ประกอบใดในการให้บริการโทรคมนาคม หรือการขึงสายผ่านไปเหนือหรือข้ามที่ดินเป็นเหตุให้เกิดความเสียหายแก่ผู้รับใบอนุญาตรายอื่นหน่วยงานของรัฐหรือผู้ให้บริการสาธารณูปโภค หรือผู้ดูแลรักษาที่ดินหรือทรัพย์สินหรือเจ้าของหรือผู้ครอบครองที่ดินหรือทรัพย์สินนั้นให้คณะกรรมการแจ้งเป็นหนังสือให้ผู้รับใบอนุญาตและผู้รับใบอนุญาตรายอื่นหน่วยงานของรัฐหรือผู้ให้บริการสาธารณูปโภค หรือผู้ดูแลรักษาที่ดินหรือทรัพย์สินหรือเจ้าของหรือผู้ครอบครองที่ดินหรือทรัพย์สินทราบภายในสามสิบวันนับแต่วันที่ได้รับคำร้องขอพร้อมเหตุผล และอัตราค่าเสียหายอันเกิดจากการดำเนินการที่ผู้รับใบอนุญาตต้องชำระทั้งนี้อัตราค่าเสียหายดังกล่าวให้มีอัตราเท่ากับมูลค่าของที่ดินหรือทรัพย์สินที่ด้อยค่าลงหรือเท่ากับมูลค่าแห่งความเสียหายจริงที่พิสูจน์ได้๗.๗ผู้รับใบอนุญาตรายอื่นหน่วยงานของรัฐหรือผู้ให้บริการสาธารณูปโภคหรือผู้ดูแลรักษาที่ดินหรือทรัพย์สินหรือเจ้าของหรือผู้ครอบครองที่ดินหรือทรัพย์สินนั้นสามารถยื่นคำร้องเพื่อคัดค้านการเข้าใช้ที่ดินหรือทรัพย์สินได้โดยยื่นคำร้องแสดงเหตุผลอันไม่สมควรดำเนินการซึ่งอาจก่อให้เกิดความเสียหายอย่างร้ายแรงต่อการใช้ประโยชน์หรือเกิดต้นทุนค่าเสียโอกาสจากการใช้ประโยชน์จากที่ดินได้ภายในสามสิบวันนับแต่วันที่ได้รับแจ้งจากคณะกรรมการเพื่อให้คณะกรรมการพิจารณาทบทวน โดยถือคำวินิจฉัยคณะกรรมการให้เป็นที่สุด๗.๘ในกรณีที่ผู้ดูแลรักษาที่ดินหรือทรัพย์สินหรือเจ้าของหรือผู้ครอบครองที่ดินหรือทรัพย์สินได้ยื่นคำร้องคัดค้านการขอเข้าใช้ประโยชน์ในที่ดินหรือทรัพย์สินต่อคณะกรรมการเพื่อทบทวนการขอเข้าใช้ประโยชน์ดังกล่าวและคณะกรรมการได้พิจารณากำหนดจำนวนค่าตอบแทนการใช้ประโยชน์ในที่ดินหรือทรัพย์สินแล้วแต่ผู้ดูแลรักษาที่ดินหรือทรัพย์สินหรือเจ้าของหรือผู้ครอบครองที่ดินหรือทรัพย์สิน ไม่ยอมรับค่าตอบแทนตามอัตราหรือจำนวนที่คณะกรรมการกำหนดให้ผู้รับใบอนุญาตวางเงินค่าตอบแทนตามจำนวนเงินดังกล่าวต่อคณะกรรมการทั้งนี้ การวางเงินให้เป็นไปตามระเบียบของสำนักงานข้อ ๘การบำรุงรักษาผู้รับใบอนุญาตสามารถเข้าไปในที่ดินที่มีโครงข่ายโทรคมนาคมเสา สาย ท่อหรืออุปกรณ์ประกอบใดที่อยู่ในที่ดินนั้นได้เพื่อวัตถุประสงค์ในการตรวจสอบ บำรุงรักษา ซ่อมแซมหรือป้องกันอันตรายหรือความเสียหายที่อาจจะเกิดขึ้น ในสถานการณ์ ดังต่อไปนี้๘.๑ในกรณีปกติเพื่อการตรวจสอบ บำรุงรักษา ซ่อมแซมหรือป้องกันอันตรายหรือความเสียหายที่อาจจะเกิดขึ้น หรือตามระยะเวลากำหนดของผู้รับใบอนุญาตโดยจะต้องแจ้งให้ผู้ดูแลรักษาที่ดินหรือทรัพย์สินหรือเจ้าของหรือผู้ครอบครองที่ดินหรือทรัพย์สินทราบล่วงหน้าไม่น้อยกว่าสามสิบวัน๘.๒ในกรณีที่เป็นสถานการณ์ฉุกเฉินหรือมีแนวโน้มที่จะก่อให้เกิดอันตรายแก่ประโยชน์สาธารณะ หรือชีวิตและทรัพย์สินของประชาชนซึ่งผู้รับใบอนุญาตมีเหตุจำเป็นต้องแก้ไขความเสียหายที่เกิดขึ้นในขณะนั้นไม่ว่าจะเป็นการตรวจพบความผิดพลาดโดยผู้รับใบอนุญาตเองหรือการร้องขอจากประชาชนทั่วไปหรือการขอความร่วมมือจากหน่วยงานอื่น หรือตามคำสั่งของคณะกรรมการก็ตามผู้รับใบอนุญาตสามารถเข้าไปในที่ดินหรือทรัพย์สินเพื่อดำเนินการดังกล่าวได้โดยทันทีและต้องปฏิบัติตามกฎเกณฑ์ที่ได้กำหนดร่วมกันของผู้รับใบอนุญาตและผู้ดูแลรักษาที่ดินหรือทรัพย์สินหรือเจ้าของหรือผู้ครอบครองที่ดินหรือทรัพย์สิน๘.๓ผู้รับใบอนุญาตที่มีการใช้สิทธิในการปักหรือตั้งเสา หรือเดินสายวางท่อหรือติดตั้งอุปกรณ์ประกอบใด ต้องดำเนินการบำรุง รักษา ปรับปรุง แก้ไขในทรัพย์สินแห่งตนอย่างสม่ำเสมอ เพื่อให้โครงข่ายโทรคมนาคมสามารถใช้งานได้เป็นปกติข้อ ๙ความรับผิดความเสียหาย๙.๑ในกรณีที่มีความเสียหายปรากฏอย่างชัดแจ้งอันเนื่องมาจากโครงข่ายโทรคมนาคม เสา สายท่อ หรืออุปกรณ์ที่อยู่ในที่ดินนั้น หรือเกิดจากการดำเนินการตามข้อ ๘.๑ หรือ ๘.๒ผู้เสียหายที่เป็นผู้ดูแลรักษาที่ดินหรือทรัพย์สินหรือเจ้าของหรือผู้ครอบครองที่ดินหรือทรัพย์สินหรือผู้ที่ได้รับผลกระทบมีสิทธิเรียกร้องค่าสินไหมทดแทนสำหรับความเสียหายนั้นจากผู้รับใบอนุญาตได้โดยการเยียวยาต่อความเสียหายจะต้องสามารถชดเชยอย่างเพียงพอเป็นธรรม และสมควรแก่เหตุแห่งความเสียหายดังกล่าว๙.๒ในกรณีที่อุปกรณ์อื่นใดที่ได้มีการติดตั้งใหม่หรือติดตั้งเพิ่มเติมในภายหลังที่ได้มีการพาดสายหรือติดตั้งอุปกรณ์โทรคมนาคมแล้วหากอุปกรณ์นั้นก่อให้เกิดการรบกวนหรือความเสียหายแก่ระบบโครงข่ายโทรคมนาคมที่มีอยู่เดิมผู้ที่ทำการติดตั้งอุปกรณ์ใหม่ต้องดำเนินการแก้ไขอุปกรณ์ของตนมิให้เกิดการรบกวนต่ออุปกรณ์โทรคมนาคมที่ติดตั้งอยู่เดิมหรือหากอุปกรณ์หรือระบบโครงข่ายโทรคมนาคมที่มีอยู่เดิมเกิดความเสียหายผู้ดำเนินการติดตั้งอุปกรณ์ใหม่ต้องชดเชยให้สมแก่เหตุแห่งความเสียหายดังกล่าว๙.๓ในกรณีที่มีการติดตั้งอุปกรณ์ หรือเมื่อติดตั้งอุปกรณ์แล้วอุปกรณ์ดังกล่าวก่อความเสียหาย เกิดการรบกวนหรือเกิดผลกระทบต่อสภาพแวดล้อมหรือสุขอนามัยของประชาชนผู้เสียหายหรือผู้ได้รับผลกระทบมีสิทธิเรียกร้องค่าสินไหมทดแทนสำหรับความเสียหายนั้นจากผู้รับใบอนุญาตได้โดยการเยียวยาต่อความเสียหายจะต้องสามารถชดเชยให้สมแก่เหตุแห่งความเสียหายและเป็นธรรมโดยไม่เลือกปฏิบัติข้อ ๑๐มาตรฐานโครงข่าย๑๐.๑ผู้รับใบอนุญาตต้องใช้โครงข่ายโทรคมนาคม เครื่องโทรคมนาคมและอุปกรณ์ที่ใช้ในกิจการโทรคมนาคมที่เป็นไปตามมาตรฐานทางเทคนิคที่คณะกรรมการประกาศกำหนด๑๐.๒ผู้รับใบอนุญาตต้องดำเนินการปักหรือตั้งเสา เดินสาย วางท่อหรือติดตั้งอุปกรณ์ประกอบใดในการจัดให้บริการโทรคมนาคมให้เป็นไปตามหลักปฏิบัติทางวิชาการและหากมีการใช้ที่ดินหรือทรัพย์สินร่วมกับหน่วยงานของรัฐหรือผู้รับใบอนุญาตรายอื่นให้ประสานแนวทางปฏิบัติกับหน่วยงานของรัฐหรือผู้รับใบอนุญาตรายอื่นนั้นเพื่อให้การปฏิบัติเป็นไปด้วยความเรียบร้อยและไม่ก่อให้เกิดความเสียหายแก่สาธารณะข้อ ๑๑การคุ้มครองสิทธิของผู้รับใบอนุญาตผู้รับใบอนุญาตที่ได้รับสิทธิในการปักหรือตั้งเสาหรือเดินสาย วางท่อ หรือติดตั้งอุปกรณ์ประกอบใดในการจัดให้บริการโทรคมนาคมโดยได้รับความเห็นชอบจากคณะกรรมการจะได้รับความคุ้มครองสิทธิตามพระราชบัญญัติการประกอบกิจการโทรคมนาคมพ.ศ. ๒๕๔๔ โดยห้ามมิให้ผู้ใดทำให้เสียหาย ทำลาย ทำให้เสื่อมค่าทำให้ไร้ประโยชน์ซึ่งโครงข่ายโทรคมนาคม เสา สาย ท่อ อุปกรณ์รับส่งหรืออุปกรณ์อื่นใด ที่ใช้ในการให้บริการโทรคมนาคม หรือสถานีให้บริการโทรคมนาคมทั้งนี้ ผู้ฝ่าฝืนหรือละเมิดจะมีบทกำหนดโทษทั้งจำและปรับเพื่อเยียวยาแก่ความเสียหายที่เกิดขึ้นตามสมควรแก่เหตุตามพระราชบัญญัติการประกอบกิจการโทรคมนาคม พ.ศ. ๒๕๔๔ข้อ ๑๒การแต่งตั้งคณะกรรมการพิจารณาสิทธิแห่งทางให้คณะกรรมการแต่งตั้งกรรมการคณะหนึ่งเรียกว่า คณะกรรมการพิจารณาสิทธิแห่งทาง เรียกโดยย่อว่า กพส. จำนวนห้าคน ประกอบด้วยผู้เชี่ยวชาญซึ่งมีความรู้และประสบการณ์ในด้านโทรคมนาคม การประเมินราคาทรัพย์สินวิศวกรรม สิ่งแวดล้อม หรือกฎหมายด้านละหนึ่งคนให้เลขาธิการมอบหมายพนักงานของสำนักงานทำหน้าที่เป็นเลขานุการและผู้ช่วยเลขานุการคณะกรรมการพิจารณาสิทธิแห่งทางคณะกรรมการพิจารณาสิทธิแห่งทางต้องปฏิบัติงานอย่างเป็นกลางและเป็นอิสระไม่เข้าข้างฝ่ายใดและให้มีวาระดำรงตำแหน่งคราวละสองปีกรรมการพิจารณาสิทธิแห่งทางซึ่งพ้นจากตำแหน่งอาจได้รับแต่งตั้งใหม่อีกวาระหนึ่งได้แต่มิให้ดำรงตำแหน่งเกินกว่าสองวาระติดต่อกันกรรมการพิจารณาสิทธิแห่งทางซึ่งพ้นจากตำแหน่งตามวาระให้อยู่ในตำแหน่งเพื่อปฏิบัติหน้าที่ต่อไปจนกว่าจะมีการแต่งตั้งกรรมการพิจารณาสิทธิแห่งทางขึ้นใหม่กรณีกรรมการพิจารณาสิทธิแห่งทางมีเหตุต้องออกจากตำแหน่งก่อนถึงวาระคณะกรรมการจะแต่งตั้งผู้มาดำรงตำแหน่งแทนโดยให้อยู่ในตำแหน่งเท่ากับวาระที่เหลือของกรรมการพิจารณาสิทธิแห่งทางที่ได้แต่งตั้งไว้แล้วทั้งนี้คณะกรรมการจะดำเนินการแต่งตั้งคณะกรรมการพิจารณาสิทธิแห่งทางให้แล้วเสร็จภายในหกสิบวันนับแต่วันที่ประกาศฉบับนี้มีผลใช้บังคับข้อ ๑๓อำนาจหน้าที่ของคณะกรรมการพิจารณาสิทธิแห่งทางให้คณะกรรมการพิจารณาสิทธิแห่งทางมีอำนาจหน้าที่ดังนี้(๑)พิจารณาให้ความเห็นแผนผังแสดงรายละเอียดของลักษณะทิศทางและแนวเขตในการปักหรือตั้งเสา เดินสาย วางท่อและการติดตั้งอุปกรณ์ประกอบใดในการให้บริการโทรคมนาคมเสนอต่อคณะกรรมการ(๒)พิจารณาและเสนอความเห็นการวิเคราะห์ผลกระทบการกำกับดูแลและสภาพแวดล้อม (Regulatory Impact Analysis (RIA) และ Environmental Impact Analysis (EIA))และเอกสารประกอบที่เกี่ยวข้องของผู้รับใบอนุญาตประกอบกิจการโทรคมนาคมในการปักหรือตั้งเสาหรือเดินสาย วางท่อ หรือติดตั้งอุปกรณ์ประกอบใดในการให้บริการโทรคมนาคม รวมถึงกำหนดหลักการวิเคราะห์ผลกระทบในเบื้องต้นเสนอต่อคณะกรรมการ(๓)พิจารณากำหนดหลักการ วิธีการ คิดคำนวณและจำนวนเงินค่าตอบแทนและค่าเสียหายในการใช้ประโยชน์ในที่ดินหรือทรัพย์สินทั้งในส่วนของผู้รับใบอนุญาตหรือผู้ดูแลรักษา หรือเจ้าของหรือผู้ครอบครองที่ดินหรือทรัพย์สินเสนอต่อคณะกรรมการ(๔)เชิญผู้รับใบอนุญาต หรือหน่วยงานหรือบุคคลที่เกี่ยวข้องมาให้ข้อมูลหรือขอข้อมูลเพิ่มเติม เพื่อประกอบการพิจารณาดังกล่าวข้างต้นได้(๕)เสนอคณะกรรมการให้มีการแต่งตั้งคณะอนุกรรมการเพื่อพิจารณาหรือปฏิบัติการอย่างใดอย่างหนึ่งตามที่คณะกรรมการพิจารณาสิทธิแห่งทางเห็นเหมาะสมแล้วรายงานผลการดำเนินงานให้คณะกรรมการพิจารณาสิทธิแห่งทางทราบเพื่อประกอบการพิจารณาเสนอต่อคณะกรรมการ(๖)พิจารณาและเสนอความเห็น ให้คณะกรรมการพิจารณาให้ความเห็นชอบแผนผังภายในสามสิบวันนับแต่วันที่คณะกรรมการพิจารณาสิทธิแห่งทางได้รับหนังสือและข้อมูลเพียงพอแก่การพิจารณา(๗)ให้คำแนะนำ และวินิจฉัยคำร้องขอของผู้รับใบอนุญาตตามข้อ ๗เป็นหนังสือเสนอต่อคณะกรรมการ(๘)ปฏิบัติหน้าที่อื่นใดตามที่คณะกรรมการมอบหมายให้คณะกรรมการพิจารณาสิทธิแห่งทางได้รับค่าตอบแทนและค่าใช้จ่ายอื่นในการปฏิบัติงานตามที่คณะกรรมการกำหนดในระหว่างที่ยังไม่มีคณะกรรมการพิจารณาสิทธิแห่งทางให้เลขาธิการมีอำนาจหน้าที่ดังกล่าวไปพลางก่อนจนกว่าจะได้มีการแต่งตั้งคณะกรรมการพิจารณาสิทธิแห่งทางข้อ ๑๔การประชุมของคณะกรรมการพิจารณาสิทธิแห่งทางการประชุมของคณะกรรมการพิจารณาสิทธิแห่งทางต้องมีกรรมการพิจารณาสิทธิแห่งทางมาประชุมไม่น้อยกว่ากึ่งหนึ่งของจำนวนกรรมการพิจารณาสิทธิแห่งทางทั้งหมดจึงจะเป็นองค์ประชุมในกรณีที่ประธานกรรมการพิจารณาสิทธิแห่งทางไม่มาประชุมหรือไม่อาจปฏิบัติหน้าที่ได้ให้กรรมการพิจารณาสิทธิแห่งทางที่มาประชุมเลือกกรรมการพิจารณาสิทธิแห่งทางคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการพิจารณาสิทธิแห่งทางคนหนึ่งให้มีหนึ่งเสียงในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดประธานกรรมการพิจารณาสิทธิแห่งทางหรือกรรมการพิจารณาสิทธิแห่งทางที่มีส่วนได้เสียในเรื่องที่พิจารณาห้ามมิให้ผู้นั้นเข้าร่วมประชุมและออกเสียงลงคะแนนในเรื่องนั้นข้อ ๑๕การใช้สิทธิตามที่ได้รับอนุญาตผู้รับใบอนุญาตที่ได้รับสิทธิในการปักหรือตั้งเสาหรือเดินสาย วางท่อ หรือติดตั้งอุปกรณ์ประกอบใด จะใช้ประโยชน์จากสิทธิที่ได้เพื่อการอื่นนอกเหนือจากที่ได้รับอนุญาตมิได้ข้อ ๑๖การบังคับให้อยู่ภายใต้บทบัญญัติการประกอบกิจการโทรคมนาคมของผู้ได้รับอนุญาตสัมปทาน หรือสัญญาตามมาตรา ๘๐ แห่งพระราชบัญญัติการประกอบกิจการโทรคมนาคม พ.ศ.๒๕๔๔ ต้องอยู่ภายใต้หลักเกณฑ์และวิธีการตามประกาศนี้บนพื้นฐานของหลักการการแข่งขันโดยเสรีและอย่างเป็นธรรมในการนี้ให้ถือว่าผู้นั้นมีสิทธิหน้าที่และความรับผิดเช่นเดียวกับผู้รับใบอนุญาตตามกฎหมายนี้ข้อ ๑๗หน้าที่ของผู้รับใบอนุญาตที่มีการปักหรือตั้งเสา หรือเดินสาย วางท่อหรือติดตั้งอุปกรณ์ใดอยู่ก่อนที่ประกาศฉบับนี้ใช้บังคับผู้รับใบอนุญาตที่มีการปักหรือตั้งเสาหรือเดินสาย วางท่อ หรือติดตั้งอุปกรณ์ใดอยู่ก่อนวันที่ประกาศฉบับนี้ใช้บังคับให้มีหน้าที่จัดเก็บแผนผังตำแหน่งการติดตั้ง ลักษณะทิศทางและแนวเขตในการปักหรือตั้งเสาเดินสาย วางท่อ และการติดตั้งอุปกรณ์ประกอบใด ไว้ ณ ที่ทำการของผู้รับใบอนุญาตทั้งนี้คณะกรรมการสามารถเรียกให้ผู้รับใบอนุญาตจัดส่งสำเนาเอกสารดังกล่าวให้คณะกรรมการเพื่อประกอบการพิจารณาโดยไม่ชักช้าประกาศ ณ วันที่ ๕กุมภาพันธ์ พ.ศ. ๒๕๕๒พลเอก ชูชาติ พรหมพระสิทธิ์ประธานกรรมการกิจการโทรคมนาคมแห่งชาติปริยานุช/ผู้จัดทำ๓๐ มีนาคม ๒๕๕๒วิภา/ปรับปรุง๑๒กันยายน ๒๕๕๙กลุชาติ/ตรวจ๑๑พฤศจิกายน ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๔๐ ง/หน้า ๒๕/๑๗ มีนาคม ๒๕๕๒